《寿放翁 其一》
宋代·赵汝淳

问讯山阴老放翁，年来心事与谁同。疏疏翠竹攲明月，落落黄谁立晚风。

鬓雪只缘诗送白，脸霞不是酒留红。君王莫下蒲轮召，万壑千岩正要公。

作者简介：赵汝淳，字子野，号静斋，昆山（今属江苏）人。太宗八世孙（《宋史·宗室世系表》二二）。宁宗开禧元年（一二○五）进士（明嘉靖《昆山县志》卷六）。历知清江县（明隆庆《临江府志》卷五），通判临安府（《咸淳临安志》卷五○）。今录诗十首。